უილიამ კრუკსი

უილიამ კრუკსი (ინგლ. William Crookes; დ. 17 მანგი, 1832, ლონდონი, ინგლისი — ღ. 4 პირელი, 1919, ლონდონი, ინგლისი) — ინგლისარი ქიმიკოსი დო ფიზიკოსი. სპექტროსკოპიშ გიმორინაფათ, ძირუ დო გიმირკვიუ ქიმიური ელემენტი თალიუმი.  გიმიგონჷ კრუკსიშ ლამპა დო რადიომეტრი, ნამუსჷთ კრუკსიშ რადიომეტრის უძახჷნა. კრუკსიქ გიმიგონჷ ოთოლეშ ლინზეფი, ნამუთ 100 %-ით ბლოკუნდჷ ბჟაშ ულტრაიაიაშფერ გჷმოჩხორიაფას. უილიამ კრუკსი გურაფულენდჷ ქიმიას ქიმიაშ ომაფე კოლეჯის. გურაფაშ თებაშ უკულ მუშენდჷ ჩესტერიშ კოლეჯის (ასეიან ჩესტერიშ უნივერსიტეტი). რდჷ შხვადოშხვა პრემიეფიშ დო ჯილდოეფიშ ლაურეატი. კრუკსი სერიოზულო რდჷ დაინტერესებული სპირიტუალიზმით, გიშაკერზაფილო 1874-1875 წანეფს. 1890-იან წანეფს კრუკსი რდჷ ფსიქიატრიული რკვიებეფიშ ჯარალუაშ პრეზიდენტი. 1913-1915 წანეფს უილიამ კრუკსი მუშენდჷ ლონდონიშ ომაფე ჯარალუაშ პრეზიდენტო.

რესურსეფი ინტერნეტის

 უილიამ კრუკსი ენციკლოპედია ბრიტანიკას


კატეგორია:ინგლისარეფი
კატეგორია:ინგლისარი ქიმიკოსეფი
კატეგორია:ლონდონიშ ომაფე ჯარალუაშ პრეზიდენტეფი
კატეგორია:დუნაბადი 1832
კატეგორია:ნაღურა 1919